open-index/open-wikipedia-markdown huggingface dataset:
Dionisio Carreras

**Dionisio Carreras Salvador** naixiu de Codo, provincia de Zaragoza o 9 d'octubre de 1890 y muerto o 16 de chulio de 1943), conoixiu con a embotada d*'El Campana* estió un atleta aragonés pionero d'o cambio dende l'atletismo popular d'as corridas de pollos enta l'atletismo moderno en Aragón. Fue dos vegadas campión de campo a traviés d'Aragón en 1925 y 1926, campión d'Espanya de maratón y participó en a maratón d'os Chuegos Olimpicos de 1924 (n'estió 9eno). Mientres muito tiempo se creyió que yera o primer aragonés en participar en os Chuegos Olimpicos, pero lo luitador Domingo Sánchez debutó una semana dinantes que él. 

Tamién estió seleccionau pa participar en a mesma preba en os Chuegos Olimpicos d'Amsterdam 1928, pero tenió que renunciar a participar por una maloltía.

Sus equipos estioron o Iberia dica 1924, Zaragoza Foot-Ball Club, o Zaragoza CD, y dimpués a sección d'atletismo d'o Real Zaragoza, que li pagaba con un treballo, alochamiento, luz y lenya.

## Referencias

## Vinclos externos
*  Entrada en a GEA (''Gran Enciclopedia Aragonesa'').
Olivia de Havilland

**Olivia de Havilland** (nombre artistico d**'Olivia Mary de Havilland**), naixita de Tokio (Chapón) l'1 de chulio de 1916 y muerta en París o 26 de chulio de 2020, estió una actriz estausunidense activa en o cine estausunidense dende meyatos d'os anyos 1930 y con cuantos premios recibitos mientres a suya carrera. Yera chermana con l'actriz Joan Fontaine y prima con o disenyador d'avions Geoffrey de Havilland.

D'entre as suyas muitas cintas, se puet destacar *[[The Charge of the Light Brigade (cinta de 1936)|The Charge of the Light Brigade]]* (1936, Michael Curtiz), *[[The Adventures of Robin Hood (cinta)|The Adventures of Robin Hood]]* (1938, Michael Curtiz), *[[Gone with the Wind (cinta)|Gone with the Wind]]* (1939, Victor Fleming), *[[Santa Fe Trail (cinta)|Santa Fe Trail]]* (1940, Michael Curtiz), *[[Hold Back the Dawn]]* (1941, Mitchell Leisen), *[[To Each His Own (cinta)|To Each His Own]]* (1946, Mitchell Leisen), *[[The Snake Pit]]* (1948, Anatole Litvak), *[[The Heiress]]* (1949, William Wyler) u *[[My Cousin Rachel (cinta)|My Cousin Rachel]]* (1952, Henry Koster).

## Premios
L'actriz Olivia de Havilland recibió en 1946 un premio Oscar a la Millor Actriz por a suya interpretación en a cinta *[[To Each His Own (cinta)|To Each His Own]]*, dirichita por Mitchell Leisen. En 1949 recibió o suyo segundo Oscar a la Millor Actriz por a cinta *[[The Heiress]]*, dirichita por William Wyler.

## Se veiga tamién
* Cintas interpretadas por Olivia de Havilland.

## Vinclos externos

*  Olivia de Havilland en IMDb.
*  Olivia de Havilland en Turner Classic Movies.
*  Olivia de Havilland en Internet Broadway Database.
Liv Tyler

**Liv Tyler**, naixita de Nueva York (Nueva York) l'1 de chulio de 1977, ye una actriz y modelo estausunidense, filla d'o cantaire Steven Tyler (*[[Aerosmith]]*) y d'a modelo y cantaire Bebe Buell. Prencipió a suya carrera cinematografica a meyatos d'os anyos 1990 en o cine estausunidense y ha recibito cuantos premios por o suyo treballo. D'entre a suya filmografía, se puet destacar as cintas *[[Io ballo da sola]]* (1996, Bernardo Bertolucci), *[[Armageddon (cinta de 1998)|Armageddon]]* (1998, Michael Bay), *[[The Lord of the Rings: The Fellowship of the Ring]]* (2001, Peter Jackson, a suya actuación mas conoixita), *[[The Lord of the Rings: The Two Towers]]* (2002, Peter Jackson), *[[The Lord of the Rings: The Return of the King]]* (2003, Peter Jackson), u *[[The Strangers]]* (2008, Bryan Bertino).

## Vinclos externos

*  Liv Tyler en IMDb.
Pamela Anderson

**Pamela Denise Anderson**, naixita de Ladysmith (Columbia Britanica) l'1 de chulio de 1967, ye una actriz y modelo canadiense, muit conoixita por as suyas interpretacions en series de televisión como *[[Home Improvement (serie de televisión)|Home Improvement]]*, *[[Baywatch]]* u *[[V.I.P. (serie de televisión)|V.I.P.]]*.

## Vinclos externos

*  Pamela Anderson en IMDb.
George Sand

**George Sand** (pseudonimo d**'Amantine Aurore Lucile Dupin**), naixita de París (Isla de Francia) l'1 de chulio de 1804 y muerta en Nohant (Indre, Francia) o 8 de chunio de 1876, estió una escritora, novelista y dramaturga francesa d'o Romanticismo, con una important presencia en a Literatura francesa; antiparte, mientres a suya vida provocó cuantos escandalos por a suya vida amorosa, por os suyos traches masculins y por o suyo pseudonimo tamién masculín.

## Vinclos externos
Baixo Aragón

:*Iste articlo tracta sobre a *'comarca natural d'o Baixo Aragón**. Ta atros emplegos se veiga [[Baixo Aragón (desambigación)]].''


Lo **Baixo Aragón*' ye un conchunto de comarcas naturals de lo nord-este de la [[provincias d'Espanya|provincia]] de [[provincia de Teruel|Teruel]] y cabo este de la [[provincias d'Espanya|provincia]] de [[provincia de Zaragoza|Zaragoza]] con las cuencas de los ríos [[Río Matarranya|Matarranya]], [[Río Guadalop|Guadalop]], [[Río Regallo|Regallo]], [[Río Martín|Martín]] y [[Río Aguas|Aguas]], entre l'[[Ebro]] y lo [[Sistema Iberico]].

Dende la creyación de las [[comarcas d'Aragón|comarcas]] en Aragón, con mugas arbitrarias, la denominación de *Baixo Aragón* se la quedó la comarca con capital en Alcanyiz, y que corresponde en part a la cuenca de lo [[río Guadalop|Guadalop]]. Existe la propuesta de denominación de lo conchunto de comarcas baixoaragonesas como *Baixo Aragón historico''.
Geneviève Bujold

**Geneviève Bujold**, naixida de Mont-reyal (Canadá) l'1 de chulio de 1942, ye una actriz canadiense, con una important carrera cinematografica en o cine francés y internacional y con cuantos premios recibius.

D'entre la suya filmografía, se puet destacar as cintas *[[La guerre est finie]]* (1966, Alain Resnais), *[[Le Voleur (cinta de 1967)|Le Voleur]]* (1967, Louis Malle), *[[Anne of the Thousand Days]]* (1969, Charles Jarrott), *[[Obsession (cinta)|Obsession]]* (1976, Brian De Palma), *[[Monsignor (cinta)|Monsignor]]* (1982, Frank Perry), *[[Dead Ringers (cinta)|Dead Ringers]]* (1988, David Cronenberg) u, *[[La Turbulence des fluides]]* (2002, Manon Briand).

## Se veiga tamién
* .

## Vinclos externos
*  Geneviève Bujold en Internet Movie Database.
Nuestra Sinyora d'o Pueyo

**Nuestra Sinyora d'o Pueyo** u **Virchen d'o Pueyo** ye una advocación mariana catolica, venerata en diferents santuarios y ermitas de unas cuantas localidaz d'Aragón: Alcanyiz, Belchit, Las Cuevas de Canyart, Villamayor de Galligo, Antillón, Luesia y atros.

Fuera d'Aragón ye venerata en un monestario que bi ha en Pueyo de Cebolla (Valencia), y se considera a patrona d'o Reino de Valencia. Talment se pueda considerar a la virchen *del Puy* d'Estella como d'o mesmo tipo d'advocación.

En Belchit se celebra a fiesta en honor a la Virchen d'o Pueyo o martes dimpués de Semana Santa.

En Antillón fan una romería a lo santuario d'a Virchen d'o Pueyo en Balbastro o zaguer viernes d'abril.
Leslie Caron

**Leslie Caron** (nombre artistico de **Leslie Claire Margaret Caron**), naixida de Boulogne-Billancourt (Altos d'o Sena, Francia) l'1 de chulio de 1931, ye una actriz y bailarina francesa, activa en o cine estausunidense dende primerías d'os anyos 1950 dica la segunda metat d'os anyos 2000 y con cuantos premios recibius mientres a suya carrera cinematografica.

D'entre a suya filmografía, se puet destacar as cintas *[[The Story of Three Loves]]* (1953, Vincente Minnelli y Gottfried Reinhardt), *[[Lili]]* (1953, Charles Walters), *[[Gigi (cinta de 1958)|Gigi]]* (1958, Vincente Minnelli), *[[Fanny (cinta)|Fanny]]* (1961, Joshua Logan), *[[Father Goose (cinta)|Father Goose]]* (1964, Ralph Nelson), u *[[Valentino (cinta de 1977)|Valentino]]* (1977, Ken Russell).

## Se veiga tamién
* Cintas interpretadas por Leslie Caron.

## Vinclos externos

*  Leslie Caron en Internet Movie Database.
*  Leslie Caron en Turner Classic Movies.
*  Leslie Caron en Allmovie.
Mario Puzo

**Mario Puzo**, naixiu de Nueva York (Nueva York) o 15 d'octubre de 1920 y muerto en Bay Shore (Nueva York) o 2 de chulio de 1999, estió un escritor, novelista y guionista estausunidense muit conoixiu por as suyas obras sobre a Mafia, destacando-ne-ie *[[The Godfather (novela)|The Godfather]]* (1969), sobre a cual Francis Ford Coppola dirichió a cinta *[[The Godfather (cinta)|The Godfather]]* en 1972, con guión de Puzo y Coppola y con participación d'os actors Marlon Brando, Al Pacino, James Caan, Richard S. Castellano, Robert Duvall, Sterling Hayden, John Marley, Richard Conte y Diane Keaton.

## Se veiga tamién
* Cintas con guión de Mario Puzo.

## Vinclos externos
*  Mario Puzo en Internet Movie Database.
Mal de papo

:*Iste articlo tracta sobre o *'mal de papo** que ye una hipertrofia patolochica d'a tiroides. Ta altros emplegos d'o termino se veiga **papo**.''

O **mal de papo** u simplament **papo** (en [[Idioma latín|latín]] «''struma''») ye un augmento patolochico en a mida d'a [[glandula tiroides]], que se gosa presentar con protrusión u [[boza]] en a parte frontal inferior d'o [[cuello]], per alto d'a [[larinche]]. Se puede dar mal de papo per diferents motivos, anque el mes común historicament ha gosau ser que se manifestás per causas idiopaticas, que ixo ye, deficiz en a [[dieta]] regular, estando que yera la mes frecuent a falta de [[yodo]].

En l'actualidat, en o [[primer mundo]] lo mal de papo idiopatico u mal de papo endemico se considera una [[malotía]] en vías de desaparición gracias a l'enriquimiento con yoduros d'a [[sal de mesa]] y belaltros alimentos de consumo regular. Ista forma d'o transtorno persiste en países en desarrollo. En [[Aragón]], o mal de papo endemico yera un mal frecuent en cualques zonas d'as mes pobres d'o país, en as que tradicionalment no se teneba meyos ta adquirir sal yodata y a tierra, per resultar tan pobre en yodo, produciba alimentos pobres en lo dito elemento quimico.

==Atras denominacions==
Ista malotía tamién se conoixe con atros nombres como **bocio** u **bruixuelo** u **gatirlón'''.

## Referencias

## Se veiga tamién
* Glandula tiroides.
* Papo
Banzo

O termín **banzo** puede referir-se a:

* Una malautía respiratoria infecciosa en o ganau, especialment ovino. Se veiga **[[mal de banzo]]**.
* Un transtorno funcional d'a glandula tiroides, que cursa con hipertrofia d'ista. Se veiga **[[banzo tiroideu]]**.
* Un organo parenquimatoso que actúa como organo limfatico segundario. Se veiga **[[mielsa]]**.
Christoph Willibald Gluck

**Christoph Willibald ''Ritter'' von Gluck**, naixito de Berching (Electorato de Bavera, hue Bavera, Alemanya) o 2 de chulio de 1714 y muerto en Viena (Archiducato d'Austria, hue Austria) o 15 de noviembre de 1787, estió un compositor alemán d'Operas.

## Vinclos externos
Mal de banzo

:*Iste articlo tracta sobre o *'mal de banzo** que ye una malautía infecciosa d'os animals homeotermos. Ta altros emplegos d'o termino «banzo» se veiga **banzo**.''


O **mal de banzo** u simplament **banzo**, ye una [[malautía]] respiratoria de naturaleza infecciosa que puede afectar a cualsiquier [[animal]] [[homeotermia|homeotermo]], causada per bellas cepas virulentas d'a [[bacteria]] ''[[Bacillus anthracis]]'', [[Gram positivo|Gram positiva]], aerobia (tamién [[microaerobiosis|microaerobia]]) y esporuladera, que ye ubicua de maniera natural. En [[Aragón]] se reconoix sobre tot como malautía asociada a lo [[ganau]] domestico.

==Patochenia==
A malautía se gosa manifestar per a ronquera que produceix en os animals afectatos, dificultando-les porquet a poquet a [[respiración]]. Dimpués d'ista primer fase, se comienza a observar una destrucción d'os [[epitelio]]s respiratorios (y bellas vegadas, tamién d'o [[sistema dichestivo]]), conducindo a la producción d'[[hemorrachia]]s que rematan con a muerte de l'animal. As [[endospora]]s de ''B. anthracis'' s'eliminan en grans cantidaz ta fora de l'organismo enfermo, y en a [[sangre]] y en os [[excremento]]s d'os animals afectaus se'n i puede trobar milenta, de forma que quedan como formas de resistencia en o terreno.

A [[infección]] se gosa producir per contacto, a traviés de [[nafra]]s y chiquetas feridas en a [[piel]] que conducen a la suya forma cutania, a traviés d'a inchesta d'alimentos contaminaus con as [[endospora]]s y a traviés d'a inhalación d'ixas estructuras de resistencia, que alavez cherminan en o [[sistema respiratorio]], dando la infección respiratoria que gosa estar a mes grave y sistemica. As dos zagueras formas d'infección son as prencipals en os animals [[herbivoro]]s, pus per a suya forma d'alimentación a sobén pasan buens ratos amorraus en tierra.

==Atras denominacions==
Ista malautía tamién se conoixe con atros nombres como **aixizo** u **laixizo**, **carbunclo** u **carbunco** y **loparro** u **lobarro*'.

==Referencias==


== Se veiga tamién ==
* *Bacillus anthracis''.
* Banzo tiroideu.
Haing S. Ngor

**Haing Somnang Ngor**, **Haing Ngor**, **Haing S Ngor** u **Haing S. Ngor**, naixito de Samrong Yong (Indochina Francesa, hue Cambocha) o 22 de marzo de 1940 y muerto en Los Angeles (California, Estaus Unius) o 25 de febrero de 1996, estió un medico y actor cambochán, conoixito por a suya cinta *[[The Killing Fields (cinta)|The Killing Fields]]* (1984, Roland Joffé), con a cual recibió cuantos premios.

## Premios
En 1984 Haing S. Ngor recibió o Premio Oscar a o Millor Actor Segundario por a suya interpretación en *[[The Killing Fields (cinta)|The Killing Fields]]*, una cinta dirichita por Roland Joffé.

## Vinclos externos
*  Haing S. Ngor en IMDb.
*  Haing S. Ngor en Find A Grave.
Don Ameche

**Don Ameche** (nombre artistico de **Dominic Felix Amici**), naixiu de Kenosha (Wisconsin) o 31 de mayo de 1908 y muerto en Scottsdale (Arizona) o 6 d'aviento de 1993, estió un actor estausunidense, activo en o cine estausunidense dende meyaus d'os anyos 1930 dica la suya muerte y con cuantos premios recibius mientres a suya carrera cinematografica.

D'entre a suya fimografía, se puet destacar as cintas *[[You Can't Have Everything]]* (1937, Norman Taurog), *[[Swanee River (cinta)|Swanee River]]* (1940, Sidney Lanfield), *[[So Goes My Love]]* (1946, Frank Ryan), u *[[Cocoon (cinta)|Cocoon]]* (1985, Ron Howard).

## Premios
En 1985 l'actor Don Ameche recibió o Premio Oscar a o Millor Actor Segundario por a suya interpretación en *[[Cocoon (cinta)|Cocoon]]*, una cinta dirichida por Ron Howard.

## Se veiga tamién
* Cintas interpretadas por Don Ameche.

## Vinclos externos

*  Don Ameche en Internet Movie Database.
*  Don Ameche en Allmovie.
*  Don Ameche en Turner Classic Movies.
*  Don Ameche en Internet Broadway Database.
*  Don Ameche en Find A Grave.
Élie Chouraqui

**Élie Chouraqui**, naixito de París (Isla de Francia, Francia) o 3 de chulio de 1950, ye un director cinematografico, guionista y productor cinematografico francés, activo en o cine francés dende primerías d'os anyos 1970 y con cuantos premios recibitos mientres a suya carrera cinematografica.

D'entre a suya filmografía, se puet destacar as cintas *[[Qu'est-ce qui fait courir David?]]* (1982, con Francis Huster, Nicole Garcia, Charles Aznavour, Michel Jonasz, André Dussolier y Anouk Aimée), *[[Paroles et musique]]* (1984, con Catherine Deneuve, Christopher Lambert, Richard Anconina, Jacques Perrin, Nick Mancuso, Dayle Haddon, Charlotte Gainsbourg y Dominique Lavanant), *[[Man on Fire (cinta de 1987)|Man on Fire]]* (1987, con Scott Glenn, Jade Malle, Joe Pesci y Brooke Adams), u *[[Harrison's Flowers]]* (2000, con Andie MacDowell, Elias Koteas, Brendan Gleeson, Adrien Brody y David Strathairn).

## Vinclos externos

*  Élie Chouraqui en IMDb.
Loís XI de Francia

**Loís XI de Francia**, naixiu de Burch (Reino de Francia, hue en Char, Francia) o 3 de chulio de 1423 y muerto en o castiello de Plessis-lez-Tours (La Riche, Reino de Francia, hue en Indre y Loira, Francia) o 30 d'agosto de 1483, estió un rei de Francia dende o 22 de chulio de 1461 dica la suya muerte. Fue coronau o 15 d'agosto de 1461 en a Seu de Rems y yera fillo de Carlos VII de Francia y d'a suya muller María d'Anchú. Dimpués d'a suya muerte, fue apedacau en a basilica de Nuestra Sinyora de de Cléry-Saint-André (Cléry-Saint-André, hue en Loiret, Francia).

## Vinclos externos
Bengalins

Os **bengalins** (en bengalín * বাঙ্গালী/বাঙালি*) son os habitants autoctonos d'o norte d'o golfo de Bengala: Bengala Occidental (a India) y Bengala Oriental (Bangladesh). Parlan una luenga indoaria propia, o bengalín y son musulmans u hinduístas. O modo de vida tradicional ye l'agricultura. Os bengalins superan amplament os 200 millons d'individuos.

## Historia
En os zaguers anyos de mandato britanico os bengalins musulmans y os bengalins hinduístas se mataban entre ellos. En agosto de 1946 os musulmans atacoron a los hindús y facioron mortaleras en Calcuta, que tenioron respuesta por part d'os bengalins hinduístas. Se calcula que os muertos plegoron a las 10.000 personas.

Dimpués d'o mandato britanico os bengalins quedoron dividitos en dos estaus: India y Pakistán, creyatos d'alto u baixo pa deseparar arias de mayoría hinduísta y arias de mayoría musulmana. O Bangladesh actual constituiba o Pakistán Oriental y yera mes poblato y rico que o Pakistán Occidental, con o que no teneba continuidat territorial. A deseparación d'os dos estaus significó pa os bengalins movimientos de población masivos: 3 millons de bengalins hinduístas emigroron a la India, en especial ta as rechión_nativa1 d'o nord-este y un millón de bengalins musulmans emigroron a Bangladesh.

Ya en os primers anyos d'independencia encomenzoron os conflictos politicos con Pakistán Occidental:
* A clase politica d'o Pakistán Occidental con 34 millons dominaba a vida politica d'o país encara que o Pakistán Oriental yera mes poblato, con 42 millons
* O estau pakistanés obteneba a mayor part d'os recursos d'exportacions d'o Pakistán Oriental, o chute en particular, pero no invertiba guaire en a suya rechión mes productiva.
* O gubierno pakistanés prebó de fer de l'urdú a luenga nacional d'os musulmans pakistaneses y la oficial, feito que provocó riotas en Dacca dende 1952 y a formación d'un movimiento d'autodefensa bengalín que se tornará autonomista.

En marzo de 1971 encomenzó una represión contra os autonomistas bengalins que se convertió en o prencipio d'una guerra que remató o 16 d'aviento con a independencia de Pakistán Oriental con o nombre de Bangladesh, "Bengala Oriental". En a represión y dimpués guerra o gubierno de Pakistán prebó d'eliminar a os independentistas, a los intelectuals y a lo que quedaba d'a minoría bengalina hinduísta, os independentistas bangladeshís preneban represalias cuentas a minoría d'os biharís, que no yeran partidarios d'a independencia. A India aduyó a Pakistán Oriental en a suya guerra d'independencia de Bangladesh. Si a lo principio muitos bangladeshís se refuchioron en a India, y a la fin d'a guerra bi heba 8 millons de refuchiatos, os hindús entrebaban a las "Fuerzas de Liberación" u *Mukti Bahini*.

Dimpués d'a guerra d'independencia a emigración d'os bengalins de Bangladesh enta a India ha continato. A población bengalina ha augmentato en Assam, Tripura y Mizoram, y esto ha producito una reacción hostil por part d'a población autoctona, con movimientos como o Frente Unito de Liberación d'Assam, que preba de forachitar a los bengalins.

## Referencias
Chuegos Olimpicos de Mont-reyal 1976

Os **Chuegos Olimpicos de Mont-reyal 1976**, conoixitos tamién como **Chuegos d'a XXI Olimpiada d'a era moderna**, estioron os Chuegos Olimpicos que se celebroron en Mont-reyal (Canadá) dende o 17 de chulio dica o 1 d'agosto de 1976. I participoron 6.084 esportistas de 92 países.

I habió controversias y contrariando o esprito olimpico amaneixió nuevament a politica, y se produció o primer boicot masivo d'a historia d'os Chuegos Olimpicos. Cualques delegacions africanas solicitoron a exclusión de Nueva Zelanda perque a suya selección nacional de rugby heba chugau contra Sudafrica, país excluyiu per lo Comité Olimpico Internacional d'os Chuegos Olimpicos per a suya politica racista, conoixida como apartheid. Lo COI no accepta as presions y refusa a petición, con o saldo que 24 países africanos refusoron a invitación, y finament 32 estaus en total rematoron sumando-se a o boicot una vegada prencipiaus los Chuegos. Per a suya parte, China y Taiwán tampoco asistioron en protesta per problemas de reconoixencia mutua, atros países como Afganistán, Albania, Birmania, El Salvador, Siria y Sri Lanka tampoco participoron per motivos economicos

## Esportes

## Esportistas destacatos
*Nikolay Andrianov, cuatre medallas d'oro, dos d'archent y una de bronce en chimnasia.
*Shirley Farber Babashoff, una medalla d'oro y cuatre d'archent en natación.
*Nadia Comaneci, tres medallas d'oro, una d'archent y una de bronce en chimnasia.
*Kornelia Ender, cuatre medallas d'oro y una d'archent en natación.
*Mitsuo Tsukahara, dos medallas d'oro, una d'archent y dos de bronce en chimnasia.

## Referencias

## Vinclos externos

* / Pachina web oficial de l'''Olympic Movement''.
Eduard Khil

**Eduard Anatolyevich Khil** (en ruso Эдуард Анатольевич Хиль) y conoixiu como **Eduard Khil** y dende o 2010 con a embotada de ***Mr. Trololó***, estió un baritono ruso, naixiu lo 4 de setiembre de 1934 de Smolensk (RSFS de Rusia, Unión Sovietica) y muerto lo 4 de chunio de 2012 en Sant Petersburgo (Rusia). Fue nombrau Artista d'o pueblo d'a URSS en 1974.

Dimpués d'o suyo retiro como cantaire, Eduard Khil lentament pasó a l'anonimato. Sindembargo, en 2010 retornó a la fama (en ista ocasión internacionalment) cuan se convertió en en protagonista d'o fenomeno viral "Trololó" en YouTube, a on s'amuestra un video suyo de 1976 en o que interpreta una versión vocal d'a canción *Я очень рад, ведь я, наконец, возвращаюсь домой* (en aragonés literalment *"Soi goyoso, porque a la fin soi tornando enta casa"*).

## Referencias

## Vinclos esternos
*  Pachina web oficial.
* ''Я очень рад, ведь я, наконец, возвращаюсь домой'' (''Trololó''), a famosa canción en YouTube.
Victoria Abril

**Victoria Abril** (nombre artistico de **Victoria Mérida Rojas**), naixida de Madrit o 4 de chulio de 1959, ye una actriz y cantaire espanyola, activa en o cine espanyol dende meyaus d'os anyos 1970 y con cuantos premios recibius mientres a suya carrera cinematografica.

D'entre a suya filmografía, se puet destacar as cintas *[[La muchacha de las bragas de oro (cinta)|La muchacha de las bragas de oro]]* (1979, Vicente Aranda), *[[La colmena (cinta)|La colmena]]* (1982, Mario Camus), *[[Las bicicletas son para el verano (cinta)|Las bicicletas son para el verano]]* (1984, Jaime Chávarri), *[[La noche más hermosa]]* (1984, Manuel Gutiérrez Aragón), *[[El Lute: camina o revienta]]* (1987, Vicente Aranda), *[[¡Átame!]]* (1990, Pedro Almodóvar), *[[Tacones lejanos]]* (1991, Pedro Almodóvar), *[[Gazon maudit]]* (1995, Josiane Balasko), *[[Libertarias]]* (1996, Vicente Aranda), *[[Entre las piernas]]* (1999, Manuel Gómez Pereira), u *[[El séptimo día]]* (2004, Carlos Saura). Tamién ha treballato en cuantas series de televisión, como *[[La Barraca (serie de televisión)|La Barraca]]* (1979, León Klimovsky), *[[Los pazos de Ulloa (serie de televisión)|Los pazos de Ulloa]]* (1985) u *[[Los jinetes del alba (serie de televisión)|Los jinetes del alba]]* (1991).

## Se veiga tamién
* Cintas interpretadas por Victoria Abril.

## Vinclos externos

*  Pachina web oficial de Victoria Abril.
*  Victoria Abril en Internet Movie Database.
Gina Lollobrigida

**Gina Lollobrigida** (nombre artistico de **Luigina Lollobrigida**), naixida de Subiaco (Ciudat metropolitana de Roma, Lazio, Reino d'Italia) o 4 de chulio de 1927 y muerta en Roma o 16 de chinero de 2023, estió una actriz italiana, activa en o cine italiano dende meyaus d'os anyos 1940 dica finals d'os anyos 1990, con cuantos premios recibius mientres a suya carrera cinematografica.

D'entre as suyas muitas cintas, se puet destacar *[[Pane, amore e fantasia]]* (1953, Luigi Comencini), *[[Beat the Devil (cinta)|Beat the Devil]]* (1953, John Huston), *[[Notre-Dame de Paris (cinta de 1956)|Notre-Dame de Paris]]* (1956, Jean Delannoy), *[[Never So Few]]* (1959, John Sturges), *[[Solomon and Sheba]]* (1959, King Vidor), u *[[Vénus impériale]]* (1963, Jean Delannoy).

## Filmografía
### Actriz

## Premios
O 2 de chinero de 2018 se li adhibió una estrela a lo *[[Paseyo d'a Fama de Hollywood]]*, estando a suya estrela situada en o 6361 de Hollywood Boulevard d'a ciudat de Los Angeles.

## Referencias

## Se veiga tamién
* Cintas interpretadas por Gina Lollobrigida.

## Vinclos externos

*  Gina Lollobrigida en Internet Movie Database.
Andrea Bocelli

**Andrea Bocelli**, naixito de Lajatico (Toscana, Italia) o  22 de setiembre de 1958, ye un cantaire de pop y tenor d'opera italiano. Ye ciego dende os 12 anyos y ye uno d'os cantaires italianos mas conoixitos amás d'uno d'os artistas con mas discos venditos arredol d'o mundo.

## Discografía

### Discos
;Álbus d'estudio
* 1994: *Il Mare Calmo della Sera*.
* 1995: *Bocelli*.
* 1995: *Viaggio Italiano*.
* 1998: *Aria - the opera album*.
* 1999: *Sogno*.
* 1999: *Sacred Arias*.
* 2000: *Verdi*.
* 2001: *Cieli di Toscana*.
* 2002: *Sentimento*.
* 2004: *Andrea*.
* 2006: *Amore*.
* 2008: *Incanto*.
* 2009: *My Christmas*.

;Discos recopilatorios:
* 1997: *Romanza*.
* 2007: *The Best of Andrea Bocelli: Vivere*.

;Discos d'Opera:
* 2000: *La Bohème*.
* 2003: *Tosca*.
* 2004: *Il Trovatore*.
* 2005: *Werther*.
* 2006: *Pagliacci*.
* 2007: *Cavalleria Rusticana*.
* 2008: *Carmen*.
* 2010: *Andrea Chénier*.

### DVD

* 1998: *A Night in Tuscany*.
* 2000: *Sacred Arias: The Home Video*.
* 2001: *Tuscan Skies (Cieli di Toscana)*.
* 2006: *Credo: John Paul II*.
* 2006: *Under the Desert Sky*.
* 2008: *Vivere Live in Tuscany*.
* 2008: *Incanto The Documentary*.
* 2009: ''My Christmas Special'.

## Vinclos externos

*  Pachina web oficial d'Andrea Bocelli.
*  Andrea Bocelli en IMDb.
Pero III de Portugal

:*Iste articlo ye sobre o rei Pero III de Portugal; ta atros usos, se veiga *'Pero III**''.

**Pero III de Portugal*', naixito de [[Lisbona]] o [[5 de chulio]] de [[1717]] y muerto en o [[palacio de Queluz]] ([[Sintra]], amán de Lisbona) o [[25 de mayo]] de [[1786]], estió un [[Lista de reis de Portugal|rei]] consorte de [[Reino de Portugal|Portugal]] dende o [[24 de febrero]] de [[1777]] dica la suya muerte. Yera fillo d'o rei [[Chuan V de Portugal]] y d'a suya muller [[María Ana d'Austria (1683-1754)|María Ana d'Austria]], y feba parte d'a dita *Casa de Braganza''.

## Vinclos externos
Georges Bernanos

**Georges Bernanos**, naixito de París o 20 de febrero de 1888 y muerto en Neuilly-sur-Seine (Altos d'o Sena, Isla de Francia) o 5 de chulio de 1948, estió un escritor y novelista francés. Yera fundamentalment d'ideyas catolicas y conservadoras. Sindembargo, con a suya obra *[[Les Grands Cimetières sous la Lune]]*, a on charraba d'as mortaleras d'os franquistas en as Islas Balears, prenió postura a favor d'a Segunda Republica Espanyola mientres a Guerra Civil Espanyola. Antiparte, encara que estió militant d*'[[Action Française]]* y d'os *[[Camelots du roi]]*, mientres a Segunda Guerra Mundial no s'adhibió a o colaboracionismo d'a Francia de Vichèi sino a la Francia Libre.

## Obras
### Novelas
* 1926: *Sous le soleil de Satan*.
* 1927: *L'Imposture*.
* 1928: *La Joie*.
* 1935: *Un crime*.
* 1935: *Journal d'un curé de campagne*.
* 1937: *Nouvelle Histoire de Mouchette*.
* 1943: *Monsieur Ouine*.
* 1950: *Un mauvais rêve*.

### Ensayos
* 1931: *La Grande Peur des bien-pensants*.
* 1938: *[[Les Grands Cimetières sous la lune]]*.
* 1939: *Scandale de la vérité*.
* 1942: *Lettre aux Anglais*.
* 1944: *La France contre les robots*.
* 1943-1945: *Le Chemin de la Croix-des-Âmes*.
* 1949: *Les Enfants humiliés*.
* 1953: *La liberté, pour cuoi faire?*.
* 1956: *Le crépuscules des vieux*, (selección de textos dende 1909 dica 1939).
* 1961: *Français, si vous saviez...* (recopilación d'articlos escritos entre 1945 y 1948).
* 2009: *Brésil, terre d'amitié*, selección de cartas y textos sobre Brasil presentata por Sébastien Lapaque.
Leo McCarey

**Leo McCarey** (nombre artistico de **Thomas Leo McCarey**), naixito de Los Angeles (California) o 3 d'octubre de 1898 y muerto en Santa Monica (California) o 5 de chulio de 1969, estió un director cinematografico, guionista y productor cinematografico estausunidense, activo en o cine estausunidense dende meyatos d'os anyos 1920 y con cuantos premios recibitos mientres a suya carrera cinematografica. D'entre as suyas muitas cintas, se puet destacar *[[Duck Soup (cinta de 1933)|Duck Soup]]* (1933, con Groucho Marx, Harpo Marx, Chico Marx, Zeppo Marx y Margaret Dumont), *[[Ruggles of Red Gap]]* (1935, con Charles Laughton, Mary Boland y Charles Ruggles), *[[The Awful Truth]]* (1937, con Irene Dunne y Cary Grant), *[[Love Affair (cinta de 1939)|Love Affair]]* (1939, con Irene Dunne y Charles Boyer), *[[My Favorite Wife]]* (1940, con Irene Dunne, Cary Grant, Randolph Scott y Gail Patrick), *[[Going My Way]]* (1944, con Bing Crosby, Barry Fitzgerald y Frank McHugh), *[[The Bells of St. Mary's]]* (1945, con Ingrid Bergman y Bing Crosby), u *[[An Affair to Remember]]* (1957, con Cary Grant, Deborah Kerr y Richard Denning).

## Vinclos externos
*  Leo McCarey en IMDb.
*  Leo McCarey en Turner Classic Movies.
Reliquia

Una **reliquia** (d'o latín *reliquĭae*, de *relictus*, "repuis" en aragonés) son os repuis materials que deixa en morir un personache que ye considerato santo por una relichión cualsiquiera, y que pueden estar partes d'o suyo cuerpo u tamién obchectos que estioron en contacto con el mientres a suya vida y que se considera que ha sanctificato con o suyo contacto. Cal parar cuenta que encara que en a nuestra tradición cultural gosan estar mas conoixitas as reliquias ligatas a lo Cristianismo, ista prectica de veneración d'o repuis ye común a cuantas relichions.

En Aragón se conservan cuantismas reliquias de santos, encara que a reliquia d'o Cristianismo mas important en territorio aragonés ye o Santo Gredal, que seguntes a leyenda aragonesa d'o Santo Gredal estió en bels puestos d'Aragón (una espelunga en Yebra de Basa, Sant Pero de Ciresa, Sant Hadrián de Sasau, Sant Per d'a Seu Reyal de Bailo, Seu de Chaca y palacio de l'Alchafaría de Zaragoza) dica o suyo treslato ta una breu estata en Barcelona, y definitivament enta la Seu de Valencia.

## Referencias

## Se veiga tamién
* Reliquiario.
* Reliquias budistas.
* Reliquias cristianas.
* Reliquias musulmanas.
* Reliquias precristianas.

## Vinclos externos
José Ferrer Beltrán

:*Iste articlo ye sobre un organista y compositor aragonés; ta atros usos, se veiga *'José Ferrer**''.

**José Ferrer Beltrán*', naixito de [[Mequinenza]] ([[Cinca Baixa]], [[Aragón]]) arredol de [[1745]] y muerto en [[Oviedo]] ([[Asturias]]) o [[16 de chinero]] de [[1815]], estió un [[mosén]], [[organista]] y [[compositor]] [[Aragón|aragonés]].

Ordenato [[sacerdot]] o [[5 de chunio]] de [[1767]], estió organista en cuantas ilesias y seus, como a [[colechiata]] de [[Tremp]] u a [[seu de Leida]]. Tamién en a [[seu de Pamplona]], rematando a suya carrera en a [[seu d'Oviedo]], a on morió.

Estió autor no nomás de composicions ta [[Organo (instrumento musical)|organo]], sino tamién ta atros intrumentos y mesmo de musica de baile.

== Vinclos externos ==
*  [http://www.enciclopedia-aragonesa.com/voz.asp?voz_id=5640&tipo_busqueda=1&nombre=Jos%E9%20Ferrer&categoria_id=&subcategoria_id=&conImagenes= José Ferrer] en a *Gran Enciclopedia Aragonesa*.
*  [http://www.mequinensa.com/es/municipio/celebres/joseferrer.aspx José Ferrer Beltrán] en la pachina web de Mequinenza.
*  [http://www.filomusica.com/filo48/ferrer.html José Ferrer] en *Filomúsica''.
Jean Cocteau

**Jean Cocteau**, naixito de Maisons-Laffitte (Yvelines, Isla de Francia) o 5 de chulio de 1889 y muerto en Milly-la-Forêt (Essonne, Isla de Francia) l'11 d'octubre de 1963, estió un escritor, dramaturgo, poeta y director cinematografico francés, miembro de l*'[[Académie Française]]* dende 1955.

## Vinclos externos
Amélie Mauresmo

**Amélie Mauresmo**, naixita de Saint-Germain-en-Laye (Yvelines, Isla de Francia) o 5 de chulio de 1979, ye una chugadora de tenis francesa con una destacata carrera esportiva, plegando mesmo a estar a numero 1 mundial en ixe esporte. Mientres a suya carrera ha ganato 25 títols individuals y 3 en dobles. Partecipó en os Chuegos Olimpicos d'Atenas 2004, a on ganó a medalla d'archent en singles. Como curiosidat, en a cinta *[[Astérix aux Jeux olympiques (cinta)|Astérix aux Jeux olympiques]]* (2008) interpretaba a una esportista dita *Amélix*.

## Vinclos externos
Reino de Bavera

O **Reino de Bavera** (en alemán *Königreich Bayern*) ye o nombre de un país que existió en l'actual estau de Bavera (Alemanya) dende 1805 dica 1918, cuan s'adhibió a la Republica de Weimar en abolir-se a monarquía en rematar a Primera Guerra Mundial. O reino de Bavera succedió a l'Electorau de Bavera, que feba parte d'o Sacro Imperio Romano Chermanico, mientres as Guerras napoleonicas, y cuan se proclamó en os anyos 1870 l'Imperio Alemán, mientres a unificación d'Alemanya, s'adhibió a ixe Imperio, encara que continó estando formalment una monarquía.

A suya población yera catolica en a suya mayor parte, y parlaba l'idioma alemán. A suya capital se trobaba en a ciudat de Múnich, que hue contina estando a capital de Bavera.

## Referencias

## Se veiga tamién
* Bavaros.
* Lista de reis de Bavera.

## Vinclos externos
Alejandro Cao de Benós

**Alejandro Cao de Benós de Les y Pérez** (Tarragona, Catalunya, 1974) ye un militant comunista catalán. Ye o president d'a Asociación d'Amistat con Corea (*Korean Friendship Association* en anglés, KFA) y ha abogau permanentement por a Republica Democratica Popular de Corea dende 1990. Ye delegau especial honorario d'o Gubierno d'ixe país, y delegau especial d'o *Comité de Relacions Culturals con Países Estrancheros*. Ye conoixiu en Corea d'o Norte por o nombre de 조선일 (**Sol-il Zo**, "*Corea ye una*").

Vive en Catalunya, treballando en os suyos cargos de representación d'o país asiatico y como consultor de Tecnolochías d'a información. Tien a nacionalidat espanyola y nortcoreana.

## Vinclos esternos
*  Blog oficial de Alejandro Cao de Benós
*  Un aristócrata en la corte de Kim Jong II, diario La Razón.
Wojciech Jaruzelski

**Wojciech Witold Jaruzelski** (, ) naixito de Kurów o 6 de chulio de 1923, y muerto o 25 de mayo de 2014 en Varsovia (Polonia) estió un militar y politico polaco. En 1960-1965 estió o ministro d'Esfensa d'a Republica Popular de Polonia, y l'11 de febrero de 1981 se convertió en Primer secretario d'o Partiu Obrero Unificau Polaco (o partiu oficial d'o rechimen) y Primer ministro d'a Republica Popular de Polonia dica o 19 de chulio de 1989; antiparte, dende o 6 de noviembre de 1985 se convertió en primero President d'o Consello d'Estato d'a Republica Popular de Polonia, dimpués President d'a Republica Popular de Polonia y ta rematar President de Polonia, encara que en realidat toz istos cargos son nomás que diferents denominacions ta un mesmo cargo. Estió President dica o 25 d'aviento de 1990, cuan le sucedió Lech Wałęsa.

## Vinclos externos
Ernst Busch (militar)

:*Iste articlo ye sobre un militar alemán; ta atros usos, se veiga *'Ernst Busch**''.

**Ernst Busch*', naixito de [[Steele]] ([[Imperio Alemán]], hue [[Essen]] en [[Renania d'o Norte-Westfalia]], [[Alemanya]]) o [[6 de chulio]] de [[1887]] y muerto en [[Aldershot]] ([[Hampshire]], [[Reino Uniu]]) o [[17 de chulio]] de [[1945]] cuan yera presonero d'os [[Aliaus (Segunda Guerra Mundial)|Aliaus]], estió un [[militar]] [[Alemanya|alemán]]. Dentró en l'[[Exercito alemán]] en [[1904]] mientres l'[[Imperio Alemán]] y luitó en a [[Primera Guerra Mundial]]. En rematar a guerra, mientres a [[Republica de Weimar]], continó en a *Reichswehr* y en a *Wehrmacht* mientres o [[Tercer Reich]], luitando en a [[Segunda Guerra Mundial]], a on estió en cuantos puestos de combate, partecipando en a [[Campanya de Polonia (1939)|Campanya de Polonia]], en a [[Batalla de Francia]], en a [[Operación Barbarroya]], en o [[Seche de Leningrado]] y en a [[Operación Bagration]]. Mandó o [[Grupo d'Exercitos Centro]] y plegó a o ran de *Generalfeldmarschall*.

== Vinclos externos ==

*  [http://www.lexikon-der-wehrmacht.de/Personenregister/B/BuschE.htm *Ernst Busch*] en a pachina web *Lexicon der Wehrmacht''.





## Referencias
Aleixandre II d'Escocia

:*Iste articlo ye sobre un rei d'Escocia; ta atros usos, se veiga *'Aleixandre II**''.

**Aleixandre II d'Escocia''', naixito de Haddington  (East Lothian) o 24 d'agosto de 1198 y muerto en Kerrera (islas Hebridas) o 6 de chulio de 1249, estió un rei d'o Reino d'Escocia dende o 4 d'aviento de 1214, cuan succedió a su pai Guillén I d'Escocia, dica la suya muerte. Coronato o 6 d'aviento de 1214, yera fillo de Guillén I y d'a suya muller Ermengarda de Beaumont. En morir, fue apedacato en o monesterio de Melrose (Melrose).

## Vinclos externos
Eduardo VI d'Anglaterra

**Eduardo VI d'Anglaterra**, naixito d'o palacio de Hampton Court (Londres, Reino d'Anglaterra) o 12 d'octubre de 1537 y muerto en o palacio de Greenwich (Londres, Reino d'Anglaterra) o 6 de chulio de 1553, estió un rei d'Anglaterra dende o 28 de chinero de 1547 dica a suya muerte, estando apedacato en l'abadía de Westminster (Londres, Reino d'Anglaterra). Yera fillo d'o rei Henrique VIII d'Anglaterra y de Chuana Seymour.

## Vinclos externos
Ned Beatty

**Ned Beatty** (nombre artistico de **Ned Thomas Beatty**), naixito de Louisville (Kentucky) o 6 de chulio de 1937, ye un actor estausunidense activo en o cine estausunidense dende meyatos d'os anyos 1950 y con cuantos premios recibitos mientres a suya carrera cinematografica. D'entre as suyas muitas cintas (mas de 100), se pueden citar *[[All the President's Men (cinta)|All the President's Men]]* (1976, Alan J. Pakula), *[[Network (cinta)|Network]]* (1976, Sidney Lumet), *[[The Fourth Protocol (cinta)|The Fourth Protocol]]* (1987, John Mackenzie), *[[Chattahoochee (cinta)|Chattahoochee]]* (1989, Mick Jackson), *[[Hear My Song]]* (1991, Peter Chelsom), *[[Rudy (cinta)|Rudy]]* (1993, David Anspaugh), u *[[Charlie Wilson's War]]* (2007, Mike Nichols).

## Vinclos externos

*  Ned Beatty en IMDb.
*  Ned Beatty en Internet Broadway Database.
*  Ned Beatty en Allmovie.
Karl Ferdinand Braun

**Karl Ferdinand Braun**, naixito de Fulda (Gran Ducau de Hesse, hue Hesse, Alemanya) o 6 de chunio de 1850 y muerto en Nueva York (Nueva York, Estaus Unius) o 20 d'abril de 1918, estió un fisico alemán, Premio Nobel de Fisica en 1909 de conchunto con Guglielmo Marconi *por as suyas contrebucions a o desarrollo d'a [[telegrafía]] sin de filos*.

## Vinclos externos
Johannes Diderik van der Waals

**Johannes Diderik van der Waals**, naixito de Leiden (Holanda Meridional) o 23 de noviembre de 1837 y muerto en Amsterdam (Holanda Septentrional) o 8 de marzo de 1923, estió un fisico y matematico neerlandés, que recibió o Premio Nobel de Fisica en 1910 *por os suyos treballos en a [[ecuación d'estato de van der Waals]] d'os [[gas]]es y [[liquido]]s*.

## Vinclos externos
Wilhelm Wien

**Wilhelm Wien**, naixito de Fischhausen (Prusia Oriental, Reino de Prusia, hue Primorsk, Rusia) o 13 de chinero de 1864 y muerto en Múnich (Bavera, Republica de Weimar) o 30 d'agosto de 1928, estió un fisico alemán, que recibió o Premio Nobel de Fisica en 1911 *por os suyos descubrimientos sobre a [[Lei de Wien]] sobre a [[calor]]*.

## Vinclos externos
Río Miño

O **río Miño** (*río Miño* en gallego; *rio Minho* en portugués) ye un río gallego y portugués, con una longaria de 350 km dende o suyo naixedero en o Pedregal d'Irimia (Meira a 600 metros d'altaria sobre o livel d'a mar dica a suya desembocadura en l'Oceano Atlantico, dimpués de trescruzar as provincias de Lugo y Ourense. A superficie d'a suya cuenca hidrolochica ye de 12.486 km², y o suyo cabal meyano ye de 340 m³/s. Ye o río mas luengo y mas caudaloso de Galicia.

As prencipals localidaz que trescruza mientres o suyo camín enta la mar son Rábade, Portomarín, Ribadavia, Melgaço, Monção, Tui y Valença do Minho. En zaguerías d'o suyo recorrito fa de muga entre Galicia, a o norte, y Portugal, a o sud.

O suyo prencipal afluent ye o río Sil, encara que tien cuantos atros afluents.

## Vinclos externos
Laina

:*Iste articlo ye sobre un *'ser mitolochico**. Pa o lugar d'a provincia de Soria se veiga [[Layna]].''


As **lainas** son sers [[mitolochía|mitolochicos]] con forma de muller, pero con partis d'o cuerpo como os piez d'animals. O suyo orichen se puet trobar en [[Lamia]], personache mitolochico [[mitolochía griega|grecolatín]].

Viven en relación con a naturaleza, mas que mas en [[ibón|ibons]], [[fuent]]s u [[río]]s, por ixo ye posible que as belunas d'as [[mora (mitolochía)|moras]] [[Aragón|aragonesas]] fuesen en o suyo orichen lainas.

En [[Euskal Herria]] se conoixen como ***lamias*** u ***laminak**'.

== As lainas en Aragón ==
As lainas pueden estar buenas u malas. Asinas en [[Boltanya]] se diz que vivioron dos lainas [[vereno|enverenadoras]], pero en [[Aineto]] en viviban atras que yeran buenas.

En a [[val d'Onsera]] as lainas podeban charrar con os [[onso]]s y teneban os piez palmeatos como as garras d'os [[auco]]s, caracteristica común a las *laminak* [[País Basco|bascas]].

D'antis mas se penchaban tot tipo d'amuletos en as puertas d'os lugars d'Aragón ta esfender-se d'os sers maleficos. Muitas vegatas os amuletos yeran partis d'un [[Animalia|animal]], lo que podeba dirichir-se a sers como as lainas que no podrían endurar veyendo una parti d'o suyo cuerpo mutilata en a puerta.

== Se veiga tamién ==
* [[Lamia]].

== Bibliografía ==
* *Breve inventario de seres mitológicos fantásticos y misteriosos de Aragón. Chema G. Lera. Prames. ISBN 978-84-8321-268-4''
Partit dels Socialistes de Catalunya

O **Partit dels Socialistes de Catalunya** u **PSC** (en catalán; *Partiu d'os Socialistas de Catalunya* en aragonés) ye un partiu politico catalán, establiu o 16 de chulio de 1978 por a fusión d'a Federación de Catalunya d'o Partido Socialista Obrero Español con o Partit Socialista de Catalunya-Congrés y con o Partit Socialista de Catalunya-Reagrupament. A suya ideolochía ye socialista u socialdemocrata y progresista y se sitúa en o centro-ezquierda. Fa parte en Europa d'o Partiu Socialista Europeu y dende o punto d'anvista internacional fa parte d'a Internacional Socialista. A suya chovenalla ye a Joventut Socialista de Catalunya.

En 1979 partecipó por primera vegata como partiu unificato en unas eleccions, as eleccions municipals espanyolas de 1979, a on conquirió cuantas alcaldías dimpués de pactar con o Partit Socialista Unificat de Catalunya y atras fuerzas politicas catalanas d'ezquierda. En as eleccions a o Parlamento de Catalunya de 2003 o PSC formó un Gubierno de coalición con Esquerra Republicana de Catalunya y con Iniciativa per Catalunya, presidito por o socialista Pasqual Maragall, reeditato en sucesivas eleccions pesidito por l'actual president d'a Cheneralidat de Catalunya, José Montilla (secretario cheneral d'o partiu).

En as eleccions a o Parlamento de Catalunya de 2012, o 25 de noviembre de 2012, o Partit dels Socialistes de Catalunya, con 20 deputatos, tenió una perdua de 8 escanyos en o Parlamento de Catalunya sobre os 28 d'as eleccions anteriors, estando amás o tercer partiu por numero d'escanyos dezaga de Convergència i Unió y d'Esquerra Republicana de Catalunya, en os suyos peyors resultatos d'a historia en una eleccions autonomicas catalanas.

## Vinclos externos

*  Pachina web oficial d'o Partit dels Socialistes de Catalunya.

## Referencias
Río Anoia

:*Iste articlo ye sobre un *'río de Catalunya**, ta la comarca catalana se veiga **Anoya**''

O **río Anoia''' ye un río catalán, de 68 km de longaria, que tien o suyo naixedero en os termins municipals de Calaf-Argençola, a 800 metros d'altaria sobre o livel d'a mar, y desagua en o río Llobregat en Martorell (Baixo Llobregat). A superficie d'a suya cuenca hidrolochica ye de 929,40 km² y o suyo cabal meyano ye de 2,37 m³/s.

Historicament, estió un elemento fundamental d'a industria d'o papel en a comarca de l'Anoya, en a redolada d'Igualada.

## Poblacions que trescruza
* Jorba.
* Igualada.
* Santa Margarida de Montbui.
* Vilanova del Camí.
* La Pobla de Claramunt.
* Capellades.
* Vallbona d'Anoia.
* Sant Sadurní d'Anoia.
* Gelida.
* Martorell.
Lamia

:*Iste articlo ye sobre un *'personache mitolochico** grecolatín. Ta o ser mitolochico pirenenco se veiga [[laina]].''


**Lamia** yera, en a [[mitolochía griega|mitolochía grecolatina]], un monstruo femenín que raptaba ninos ta sucar-les a sangre.

L'orichen d'o seu mito se troba en una doncella dita Lamia (u tamién **Sibaris'''), filla de Belo (u bien de Poseidón) y de Libia. Lamia s'unió con Zeus, por lo que fue castigata por Hera, muller de Zeus, fendo que o fillo de Lamia morise. Ista, presa d'a desesperación, s'amagó en una espelunga ta ocultar a suya pena. Y astí se quedó dica que se convirtió en un monstruo. Invidiosa d'os ninos d'as atras mulles, los cosiraba t'atacar-los y minchar-se-los, mas que mas cuan no yera capina.

Hera tamién maldeció a Lamia a no poder dormir, ya que cuan zarraba os uellos nomas veyeba a imachen d'o suyo fillo muerto. Zeus le concedió o don de poder quitar-se os uellos d'as cuencas y tornar-se-los a meter.

A historia sobre a suya muerte ye una mica confusa, pero pareixe que fue muerta por Euribat, fillo d'Eufemo, que la chitó contra unas roca, crebando-le o tozuelo. Chusto en o puesto a on que morió amaneixió a fuent de Sibaris, que daría nombre una ciudat italiana fundata por os Locres.

Mientres muitos anyos, o suyo mito fue evolucionando. Pareixe que primero lo asimiló o chudaismo en a forma de Lilit, primera mullet d'Adam. En l'Antiga Roma, o suyo nombre se feba servir ta espantar as criaturas. Mientres o Renaiximiento se le representaba con cuerpo de sirpient y tozuelo y peitos de muller.

## Se veiga tamién
* Lainas.

## Vinclos externos
Chuegos Olimpicos de Moscú 1980

Os **Chuegos Olimpicos de Moscú 1980**, conoixitos tamién como **Chuegos d'a XXII Olimpiada d'a era moderna**, estioron os Chuegos Olimpicos que se celebroron en Moscú (URSS, hue Federación Rusa) dende o 19 de chulio dica o 3 d'agosto de 1980. I participoron 5.179 esportistas de 80 países.

En estes Chuegos influyió notablement la situación politica mundial, los estaus socialistas y capitalistas levaban enfrontinaus cuantos decenios en a denominada *[[Guerra Freda]]*. Estaus Unius, argumentando que la presencia militar sovietica en Afganistán (a resultas d'a guerra civil) yera una invasión y violaba lo dreito internacional, decidió no asistir a los Chuegos nomás seis meses antes que prencipiasen y a esta decisión se sumoron cuantos países, atros emparoron lo boicot pero con tot y con ixo estioron en os Chuegos, y unatro grupo dió libertat a los suyos esportistas pa participar u no.

## Esportes

## Esportistas destacatos
*Aleksandr Dityatin, tres medallas d'oro, cuatre d'archent y una de bronce en chimnasia.
*Nikolay Andrianov, dos medallas d'oro, dos d'archent y una de bronce en chimnasia.
*Ines Diers, dos medallas d'oro, dos d'archent y una de bronce en natación.
*Nadia Comaneci, dos medallas d'oro y dos d'archent en chimnasia.
*Caren Metschuck, tres medallas d'oro y una d'archent.

## Referencias

## Vinclos externos

* / Pachina web oficial de l'''Olympic Movement''.
Christen-Democratisch Appèl

**Christen-Democratisch Appèl** (*Crida democristiana* en aragonés) ye un partiu politico neerlandés, establiu l'11 d'octubre de 1980 por a fusión de tres partius politicos d'ideolochía cristiana, catolicos y protestants: a *[[Christelijk-Historische Unie]]*, l*'[[Anti-Revolutionaire Partij]]* y o *[[Katholieke Volkspartij]]*. A suya ideolochía ye a democracia cristiana y se sitúa en o centro-dreita. Fa parte en Europa d'o Partiu Popular Europeu y dende o punto d'anvista internacional fa parte d'a Internacional Democrata de Centro. Por o numero de militants, ye o partiu mas gran d'os Países Baixos.

## Vinclos externos
*  Pachina web oficial d'a ''Christen-Democratisch Appèl''.